തൃശ്ശൂരില് തമിഴര്ക്കായി മാത്രം വ്യാജ ബാര് ഹോട്ടല് മദ്യവും താമസവും ഭക്ഷണവും ഒരുക്കിയ യുവാവ് പിടിയില് തൃശ്ശൂര്: തമിഴര്ക്ക് മാത്രമായി തൃശ്ശൂരിലെ Thrissur പടിഞ്ഞാറേ കോട്ടയില് നടത്തിവന്ന വ്യാജ ബാര് ഹോട്ടല് Illegal Bar Hotel എക്സൈസ് Kerala Excise Department കണ്ടെത്തി. ഒരാളെ അറസ്റ്റ് ചെയ്തു. തമിഴര്ക്ക് മാത്രമായി മദ്യവും ഭക്ഷണവും താമസവുമാണ് ഇവിടെയൊരുക്കിയിരുന്നത്. സെല്വം എന്ന് പേരുള്ള 40കാരനായ തമിഴ്നാട് തിരുവണ്ണാമല പോലൂര് മമ്ബാട്ട് സ്വദേശിയാണ് പിടിയിലായ്ത. തൃശ്ശൂര് എക്സൈസ് റേഞ്ച് ഓഫീസിലെ അസിസ്റ്റന്റ് എക്സൈസ് ഇന്സ്പെക്ടര് സിയു ഹരീഷിന്റെ നേതൃത്വത്തിലുള്ള എക്സൈസ് സംഘമാണ് ഇന്ന് രാവിലെ പ്രതിയെ അറസ്റ്റ് ചെയ്തത്. തൃശ്ശൂര് റേഞ്ചിലെ എക്സൈസ് ഇന്സ്പെക്ടര് ടിആര് ഹരിനന്ദനന് ലഭിച്ച രഹസ്യ വിവരത്തിന്റെ അടിസ്ഥാനത്തിലാണ് റെയ്ഡ് നടന്നത്. പടിഞ്ഞാറേ കോട്ടയില് സെല്വം വീട് വാടകക്ക് എടുത്തത് നാല് വര്ഷം മുന്പാണ്. ഇവിടെ തമിഴ്നാട്ടുകാരെ മാത്രമാണ് താമസിപ്പിച്ചിരുന്നത്. മദ്യം കിട്ടാത്ത ദിവസങ്ങളില് തമിഴര് മദ്യപിച്ച് വരുന്നതും സ്ഥലത്ത് ബഹളമുണ്ടാക്കുന്നതും പലതവണ നാട്ടുകാരുടെ ശ്രദ്ധയില്പെട്ടിരുന്നു. ഈ വീട്ടില് ദിവസം 50 രൂപയ്ക്ക് തമിഴര്ക്ക് താമസം ഒരുക്കിയിരുന്നു. താമസിക്കാന് വരുന്നവര് കിടക്കാന് ഉള്ള പായ, ബെഡ് ഷീറ്റ് എല്ലാം കൊണ്ടുവരണമെന്നായിരുന്നു നിബന്ധന. മടങ്ങി പോകുമ്ബോള് ഇത് തിരിച്ച് കൊണ്ടുപോകാം. ഒന്നുമില്ലാത്തവര് പേപ്പര് വിരിച്ച് കിടക്കും. വെറും തറയിലാണ് എല്ലാവരും കിടക്കുന്നത്. ഒരു ദിവസം 30 പേരിലധികം ഈ വീട്ടില് താമസിച്ചിരുന്നു. അവരില് നിന്നെല്ലാം രാത്രി തങ്ങാന് 50 രൂപ വെച്ച് വാങ്ങുകയും ചെയ്തിരുന്നു. ഭക്ഷണം വേണമെങ്കില് അതിന് വേറെ പണം കൊടുക്കണം. ഇവര്ക്ക് ആവശ്യമുള്ള മദ്യം 180 മില്ലി ലിറ്ററിന് 200 രൂപ നിരക്കില് പ്രതി വില്പ്പന നടത്തിയിരുന്നു. വെളുപ്പിന് നാല് മണിക്ക് പുറത്ത് താമസിക്കുന്ന തമിഴ്നാട്ടുകാര് വരിവരിയായി വരും. അവരെ ഇരുന്ന് കഴിക്കാന് സമ്മതിക്കില്ല. ആവശ്യമുള്ളവര് മദ്യം വാങ്ങി സഞ്ചിയില് വെച്ച് പോകും. ആവശ്യക്കാര് കുപ്പി കൊണ്ടുവരണം. അതില് ഒഴിച്ച് കൊടുത്ത് കാശ് വാങ്ങുന്നതായിരുന്നു സെല്വത്തിന്റെ രീതി. മലയാളികള്ക്കോ ഇതര സംസ്ഥാനങ്ങളില് നിന്നുള്ളവര്ക്കോ സെല്വം മദ്യം കൊടുക്കാറില്ല. ആവശ്യമുള്ളവര് തമിഴ്നാട്ടുകാരുടെ കൈവശം പണവും കാലി കുപ്പിയും കൊടുത്ത് വിടുമായിരുന്നു. ഇവര് വാങ്ങി മലയാളികള്ക്കും ഇതര സംസ്ഥാനങ്ങളില് നിന്നുള്ളവര്ക്കും കൊടുക്കുന്നതായിരുന്നു പതിവ്. ബിവറേജില് നിന്നാണ് സെല്വം മദ്യം വാങ്ങിയത്. ഒരു ദിവസം 20 ലിറ്ററിലധികം മദ്യം സെല്വം വിറ്റിരുന്നു. ഇങ്ങിനെ വിറ്റ ശേഷം ബാക്കി വന്ന മൂന്നര ലിറ്റര് മദ്യം പിടിച്ചെടുത്തു. പ്രതിയെ കോടതിയില് ഹാജരാക്കി റിമാന്റ് ചെയ്തു.